Частично в отговор на това, че е изключен от комитета, Гьобелс натиска Хитлер да въведе мерки, които биха предизвикали тотална война, включително затварянето на предприятия, които не са от значение за войната, набирането на жени в трудовата сила и записването на освободени от професии мъже във Вермахта. Някои от тези мерки са въведени с акт на 13 януари, но за тревога на Гьобелс, Гьоринг изисква любимите му ресторанти в Берлин да останат отворени, а Ламерс успешно убеждава Хитлер да се пропуска набирането на жени с деца. След като получава ентусиазиран отговор на речта си на 30 януари 1943 г. по темата, Гьобелс вярва, че има подкрепата на германския народ при призива си за тотална война. В следващата си реч, тази в Шпортпаласт, на 18 февруари 1943 г. той изисква от публиката си да се отдаде на тоталната война, която той представя като единствения начин да се спре настъплението на болшевиките и да се спасят германците от унищожение. Речта има и силен антисемитски елемент и намеква за изтребването на евреите, което вече тече. Речта е представена на живо по радиото и също е записана на филмова лента. По време на предаването на живо Гьобелс без да иска започва да говори за изтребването на евреите, но тази част е изрязана от публикувания текст на речта.